SEBUAH SIRI ASLI NETFLIX
Apa itu kebenaran?
Saya bersumpah…
Semasa kecil, kita belajar bahawa ada fakta yang tidak boleh dipertikaikan.
Namun, jika anda penzalim di dunia yang huru-hara,
kebenaran sering menyusahkan.
Kebenaran ialah masalah bagi pemimpin autoritarian atau kejam
kerana kebenaran mengundang pertikaian.
Kebenaran mengatakan kita boleh mempersoalkan kisah yang diberi.
Tidak ramai penzalim memerangi kebenaran seperti lelaki ini,
Joseph Stalin,
yang menggunakan propaganda, maklumat palsu dan beberapa helah lain
untuk mengekalkan kawalan penuh ke atas Kesatuan Soviet yang luas.
Stalin memberi asas realiti kepada orang ramai.
Ia sangat mudah,
jika ia menjaga kepentingan Revolusi, maka ia benar.
Dengan memahiri buku panduan, Stalin bukan saja mengawal hidup…
"Kebebasan rakyat" sudah tidak wujud.
…dia mengawal minda rakyat juga.
MENGAWAL KEBENARAN
Semasa pemerintahan Stalin selama tiga dekad ke atas Kesatuan Soviet,
dia menghancurkan semua institusi yang berani mencabar kuasa negara.
Untuk memahami caranya,
anda perlu tahu fakta penting tentang lelaki itu sendiri.
FAKTA #1 - STALIN LAHIR DI GEORGIA DAN NAMANYA BUKAN STALIN
Stalin lahir sebagai Ioseb Dzhugashvili
di pekan kecil Georgia kecil, Gori, di pinggir Empayar Rusia.
Selepas itu, dia pilih untuk menggunakan nama Stalin.
Stalin berasal daripada perkataan Rusia stal,
yang bermaksud "besi".
Pada usia awal 20-an, Stalin menyertai Bolshevik,
pemberontak Marxis yang mahu menggulingkan kerajaan Rusia.
Mereka menggunakan keganasan.
Stalin sendiri menjadi ketua geng pengganas kecil.
Stalin ditangkap berkali-kali dan dihantar ke Siberia,
tetapi dia lari dan menyertainya semula.
Mereka yang terselamat menjadi lebih keras dan kuat.
Stalin menarik perhatian Lenin
kerana kebolehannya untuk menyelesaikan sesuatu.
Apabila Bolshevik mengambil kuasa pada 1917,
Lenin melantik Stalin sebagai ketua kementerian yang penting.
Pada tahun 1922, Stalin dinamakan Setiausaha Agung Parti Komunis
yang merupakan jawatan birokratik pada masa itu.
Orang lain memandang rendah dan menganggapnya hanya sebagai kerani.
Itu rancangan yang Stalin sengaja lakukan
supaya orang tidak menganggap dia sebagai ancaman.
Jadi begitulah cara Stalin mendapat kuasa dan pengaruh.
Namun, untuk melonjak ke tahap penzalim,
dia masih perlu mengatasi pesaingnya dan lari dari masa silamnya.
Mujurlah, buku panduan ada taktik sempurna
untuk memadam masa lampau.
TAKTIK TULIS SEMULA SEJARAH
Ada orang kata, "Orang yang mengawal masa lalu, juga mengawal masa depan."
Stalin ialah pelajar sejarah.
Dia sedar bahawa anda tidak boleh berdiam diri
dan menunggu peraturan sejarah untuk berhasil.
Ia perlu dikuatkuasakan.
Benar bagi Stalin dan mereka juga.
Dalam usaha untuk mengembalikan maruah negara,
Hitler mengarahkan pegawai Nazi
untuk memusnahkan memorial Perang Dunia Pertama di Eropah
dan memadam bukti kekalahan Jerman sebelum itu.
Rejim Kim di Korea Utara berkeras
bahawa Korea Selatan melepaskan tembakan pertama dalam Perang Korea,
walhal ia bermula apabila Korea Utara menyerang Seoul,
manakala Mao Zedong menafikan
bahawa ada rakyat China kebuluran disebabkan rancangan Kemaraan Raksasa,
walaupun bukti menunjukkan kebuluran itu membunuh 45 juta orang.
Menjelang 1923, kesihatan Vladimir Lenin semakin merosot.
Stalin, bersama pegawai lain, Lev Kamenev dan Grigory Zinoviev,
dilantik untuk memerintah negara.
Sementara itu, Stalin merancang langkah seterusnya.
Stalin perlu menunjukkan
bahawa dia merupakan pewaris Lenin
dan mereka berkongsi visi.
Namun, dia mempunyai masalah kecil.
Pada akhir hayatnya, Lenin curiga terhadap Stalin.
Dia kata, "Stalin terlalu biadab. Dia terlalu tak bertoleransi.
Jika dia dibenarkan begini,
saya takut dia akan memecahbelahkan parti."
Januari 1924. Lenin terbaring di ambang maut.
Jadi kini, Stalin memulakan proses
untuk menunjukkan bahawa mereka memiliki hubungan yang baik.
Selepas kematian Lenin,
Stalin terus mengambil kuasa dan merancang pengebumiannya.
Stalin mula memberi ceramah tentang falsafah Leninis.
Dia meluluskan pembinaan makam untuk Lenin di tengah Dataran Merah.
Untuk membuktikan hubungan mereka yang rapat,
Stalin mengedarkan gambar peribadi dirinya bersama Lenin.
Namun, gambar itu diedit agar dia kelihatan lebih besar
dan Lenin lebih kecil di sebelah pewarisnya
serta merapatkan jarak mereka.
Sebagai bonus, mereka menghaluskan kulit Stalin
yang dipenuhi kesan cacar semasa kecil
dan memanjangkan lengannya
yang rosak akibat kemalangan kereta kuda semasa kecil.
Ini salah satu Photoshop pertama dalam sejarah.
Usaha Stalin untuk mengolah semula hubungannya dengan Lenin berhasil.
Dalam lima tahun seterusnya,
Stalin mengukuhkan kedudukan di puncak kerajaan Soviet,
mengetepikan semua persaingan untuk mendapatkan kuasa mutlak.
Dia menjadi pemimpin tunggal Kesatuan Soviet.
Sejak itu, Stalin mencipta sejarah Parti Komunis versinya sendiri
dan semua orang diajar sejarah dari pandangan itu.
Namun, mengubah masa silam tidak membantu
jika rakyat anda memiliki akses kepada sumber maklumat terkini.
Jika anda ingin kebenaran memihak kepada anda,
anda baru saja bermula.
TAKTIK TAPIS SEGALANYA
Salah satu alat paling berkuasa yang dimiliki pemimpin
ialah sumber pengawal maklumat.
Apabila anda boleh menutup rangkaian maklumat itu,
anda boleh memilih penceritaan yang digemari
dan menjadikannya realiti rakyat anda.
Stalin tidak perlu melakukannya sendiri.
Dia ada kelebihan awal.
Stalin telah mewarisi pemerintahan diktator totalitarian.
Mereka sudah pun mengawal media sepenuhnya.
Memang ada penapisan di bawah pemerintahan Tsar,
tetapi ia begitu kecil berbanding pemerintahan Stalin.
Berkenaan dengan subjek yang dilarang,
Stalin melarang semuanya.
Pendapatan individu. Dilarang.
Kenaikan harga, apa-apa tentang kekurangan makanan
atau kelaparan. Jangan dibincangkan.
Statistik jenayah, pengangguran atau kadar gelandangan. Skandal.
Bencana alam atau buatan manusia seperti gempa bumi atau pesawat terhempas,
berita keadaan penjara dan iklan barangan asing.
Tunggu, ada lagi.
Nama pegawai dan pasangan mereka, adanya ubat-ubatan
dan apa-apa tentang seni bina Kremlin
atau pembaikan Teater Bolshoi, tentu sekali.
Di bawah pemerintahan Stalin, perpustakaan dimusnahkan
ADEGAN DITAPIS
atau teks yang dianggap melampau oleh kerajaan telah dilarang
untuk melindungi minda rakyat Soviet yang mudah terpengaruh
daripada watak seperti Sherlock Holmes.
Kenapa Sherlock Holmes? Dia memiliki pendapat sendiri.
Mungkin terlalu bersifat individu untuk fahaman Stalin yang kolektif.
Serta Robinson Crusoe.
Robinson Crusoe ialah wira kapitalis.
Dia berdaya usaha. Dia guna sumber yang ada dan selamat.
Jika anda fikir penapisan buku melampau,
lihatlah perkara yang terjadi apabila krisis sebenar melanda.
Pada penghujung 1920-an,
untuk menjana pendapatan bagi transformasi ekonomi,
Stalin memulakan proses reformasi terhadap pertanian Soviet
dengan cara perladangan kolektif.
Mereka memutuskan untuk menjadikan petani
sebagai pengeluar untuk bandar, tentera dan eksport.
Hasilnya ialah kebuluran.
DUA TAHUN SELEPAS STALIN MENJADI DIKTATOR
Berjuta-juta orang di Ukraine mengalami kelaparan
hingga menjadi kanibal.
Ia tidak dilaporkan dalam akhbar dan orang tak tahu ia berlaku.
Daripada mengakui bahawa strategi itu satu kesilapan,
dia memutuskan untuk mengorbankan berjuta-juta nyawa ini
sebagai matlamat yang lebih penting
iaitu memelihara sistem sosialis yang sedia ada.
Jadi Stalin mencipta realitinya sendiri.
Semua terkawal.
Ia akan diuruskan sekejap saja lagi.
Pada masa sama,
Stalin menutup Ukraine dari pandangan dunia.
Namun begitu,
media antarabangsa dapat menghidu dan melaporkan berita itu.
Patuhi buku panduan
dan anda tak perlu menangani masalah ini seorang diri.
TAKTIK MENAWAN HATI ORANG LUAR
Pada tahun 1930-an, ramai orang di Barat,
lebih lagi liberal dan bersayap kiri,
beranggapan Kesatuan Soviet menawarkan alternatif
untuk Zaman Meleset kapitalis,
jadi mereka tak percaya tentang keburukan Kesatuan Soviet.
Lenin yang memerintah sebelum Stalin ada gelaran untuk sekutu tidak diduga ini.
Si bodoh yang berguna.
Anda gunakan kelemahan yang mereka miliki,
contohnya ego mereka, melalui duit,
agar mereka mempersetujui naratif anda
yang akan memberi kredibiliti dan kesahihan kepada rejim anda.
Bukan Stalin saja yang tahu helah ini.
Hitler pada awalnya disokong
oleh Duke dan Duchess Windsor dan Charles Lindbergh,
yang membantu menaikkan imejnya.
Ketika dunia menentang kezaliman Fidel Castro di Cuba,
penulis Colombia, Gabriel García Márquez,
kekal sebagai kawan yang mempertahankannya.
Kim Jong-Un dari Korea Utara mendapat sokongan yang tak disangka
daripada bekas bintang NBA, Dennis Rodman.
Stalin lebih memahiri taktik ini.
Dia menjemput penulis dan pemikir bersayap kiri,
seperti George Bernard Shaw, HG Wells dan Jean-Paul Sartre
untuk melihat sendiri utopia sosialis yang mereka impikan.
Namun, untuk dunia mempercayai kebenaran ini,
Stalin perlu meyakinkan suara yang dipercayai
seperti Walter Duranty.
KETUA BIRO NEW YORK TIMES DI MOSCOW
Duranty menjadi wakil New York Times di Moscow sejak 1922,
namun dalam kalangan rakan wartawan,
Duranty dikenali sebagai kaki perempuan dan berkaki palsu berbanding prinsipnya.
Khabar angin tentang cita -cita dan kelakuannya
tersebar hingga ke Kremlin,
dan Stalin melihat potensi wartawan ini
untuk membantu mengalih perhatian daripada kebuluran yang berlaku.
Stalin menawarkan kepada Duranty temu bual eksklusif di Kremlin
untuk menerangkan kebaikan komunisme dan rancangannya untuk kemakmuran Soviet.
Duranty berterima kasih untuk akses itu.
Dia menulis artikel yang memuji ketua Soviet itu.
Duranty dijemput melawat Ukraine,
yang selalunya tidak menerima wartawan asing.
Mereka membawanya ke Ukraine
dan memilih tempat yang tiada kebuluran untuk ditunjuk kepadanya.
Namun, ketika memasuki kawasan kampung,
realitinya tidak dapat dinafikan lagi.
Adakah dia melaporkan kebenaran?
Tidak.
Dia menulis artikel bahawa khabar angin tentang kebuluran telah dibesar-besarkan.
Lebih mengagumkan, laporan palsu Duranty memenangi Hadiah Pulitzer
dan membentuk reputasi Stalin di seluruh dunia.
Setelah anda menetapkan penapisan
serta sekutu untuk melenyapkan berita buruk,
mari memerangi kebenaran pada tahap seterusnya.
Untuk melakukannya, anda perlu menyasarkan institusi yang paling suci.
TAKTIK MUSNAHKAN TUHAN
Agama selalunya menjawab persoalan yang tidak boleh dijawab.
Apa erti kehidupan? Kenapa kita di sini?
Sebagai penzalim, hanya ada ruang untuk satu sumber kebenaran rohani,
dan andalah sumber itu.
Stalin mahu lihat agama dimusnahkan.
Bukan saja kerana ajaran agama menjadi penawar bagi orang ramai.
Mereka menentang gereja
kerana ia memiliki emas, permata dan karya seni yang berharga.
Kekayaan yang Stalin perlukan untuk membina negara Soviet.
Untuk menghalang kepercayaan agama, anda tidak boleh hanya menindas agama.
Anda perlu menggantikannya.
Untuk menggantikan agama, Kesatuan Soviet menyediakan dogma sendiri.
Ia dipanggil Marxisme-Leninisme.
Tiada Krismas dan Easter…
Kesatuan Soviet mencipta perayaan sendiri.
Hari Pekerja, Hari Buruh
dan 7 November iaitu ulang tahun Bolshevik berkuasa.
Untuk menggantikan Jesus dan santo,
rejim Stalin menaikkan taraf pejuang Komunis
untuk dicontohi dan disanjungi rakyat,
seperti budak ini.
Menurut kisah,
Pavlik Morozov berusia 13 tahun ialah pelajar contoh dan komunis muda
yang tinggal di kampung kecil di Pergunungan Ural.
Namun, semasa Kebuluran Besar, kesetiaannya telah diuji.
Dia dapat tahu ayahnya menyimpan bijirin dan menjualnya untuk keuntungan…
lalu Pavlik yang muda itu membuat pilihan patriotik.
Dia melaporkan ayahnya
dan memaklumkan polis rahsia tentang jenayah itu.
Namun, pak cik, datuk dan sepupunya tidak puas hati.
Mereka mengekori Pavlik ke hutan dan membunuhnya.
Apabila akhbar Soviet melaporkan jenayah dahsyat itu,
Pavlik menjadi wira
dan saudara-maranya dihukum.
Stalin memastikan kisah Pavlik diabadikan.
Kisahnya diceritakan dalam lagu, drama, buku dan opera panjang.
Namun, kisah wira ini ada kejutannya.
Cerita itu mungkin palsu.
Sejak tamatnya Kesatuan Soviet,
kami mendapati bahawa Pavlik Morozov ialah mitos rekaan Soviet
sebagai usaha propaganda mereka.
Jika anda rasa itu penting, anda tidak beri perhatian.
Apabila anda menggantikan agama dengan negara, kebenaran anda lebih suci.
Namun, sesetengah rakyat anda akan berpegang pada satu lagi kebenaran
iaitu fakta saintifik.
Jangan risau. Anda boleh menanganinya juga.
TAKTIK CEMARKAN SAINS
Seluruh budaya sains dan penyelidikan
yang memiliki fakta objektif
dan kesimpulan yang lahir bukan daripada ideologi, tetapi fakta,
ia pasti dibenci penzalim.
Sudah tentu, kerana saintis fikir kebenaran mereka lebih hebat.
Namun, tidak mungkin itu benar.
Diktator Sepanyol, Francisco Franco
membubarkan lembaga penyelidikan saintifik negara
dan menolak teori seperti evolusi
yang partinya anggap tidak serasi dengan kepercayaan Kristian mereka.
Hitler dan Reich Ketiga mengawal ketat
bidang sains yang boleh diceburi,
dan pernah menolak relativiti dan mekanik kuantum
untuk bidang seperti fizik Arya.
Presiden Yaya Jammeh dari Gambia
dilaporkan memaksa beribu orang yang menghidap HIV
untuk menolak rawatan tradisional dan menggunakan penawarnya sendiri
yang dia dakwa boleh menghapuskan virus dalam masa tiga hari.
Sudah tentulah, ia gagal.
Pandangan Stalin terhadap bidang sains
telah ditetapkan oleh dogma ideologinya.
Jika fakta-fakta tertentu tidak sesuai, ia boleh diabaikan
dan saintis diberi ganjaran untuk mengabaikan fakta itu.
Ahli biologi revolusi, Trofim Lysenko, benar-benar memahami hakikat ini.
AHLI BIOLOGI DAN GENETIK PERTANIAN
Lysenko pasti bahawa penyelesaian
untuk kekurangan makanan Kesatuan Soviet
adalah dengan menggunakan prinsip Marxis terhadap tumbuhan.
Dia sangat mengarut.
Contohnya, dia mendedahkan bijirin kepada kesejukan
agar generasi akan datang akan lebih tahan sejuk.
Memang tidak masuk akal,
tapi dia merangka idea ini untuk lebih mendekati prinsip Marxis.
Stalin sangat menyukainya.
Stalin menjemput Lysenko berucap di Kremlin.
Lysenko menyerang genetik moden,
mempersoalkan kesetiaan saintis negara
dan berjanji bahawa teori revolusinya
akan menamatkan kelaparan di Kesatuan Soviet selamanya.
Stalin menyukai ucapan tersebut.
Dalam beberapa tahun,
semua teori genetik lain dilarang,
profesor disingkirkan daripada jawatan
dan makmal ditutup.
Sesiapa yang membantah akan dihapuskan.
Ada peperangan yang bermula dalam bidang sains Soviet,
biologi Soviet khususnya akibat daripada ini.
Dalam propaganda,
Stalin menggambarkan Lysenko sebagai genius dan revolusioner saintifik.
Namun sebenarnya, teori Lysenko gagal sepenuhnya,
mengakibatkan banyak kematian dan kesengsaraan dalam rakyat Soviet.
Jadi tentu sekali, Lysenko kekal dalam jawatannya sehingga 1964.
Stalin melihat kebolehan Lysenko untuk mengubah fakta dalam bidang tertentu
sebagai bukti kesetiaan yang penting.
Bagi Stalin, bukti kesetiaan ini
lebih penting daripada fakta saintifik.
Mari kita periksa.
Selepas mencemarkan sains, memusnahkan agama,
menulis semula sejarah dan menggantikan fakta dengan propaganda,
perang anda terhadap kebenaran tentu ada hasilnya.
Namun, ada satu lagi halangan terhadap kuasa mutlak
ke atas fikiran dan hidup rakyat anda
iaitu kepercayaan antara satu sama lain.
Hubungan antara rakyat.
Ia ancaman dalam sistem autoritarian.
Tidak boleh ada prinsip atau nilai
yang lebih tinggi daripada kesetiaan dan ketaatan terhadap pemimpin.
Memusnahkan ancaman ini memerlukan kezaliman. Jadi, bersedialah.
TAKTIK LENYAPKAN KEPERCAYAAN
Fenomena keraguan ialah alat yang sangat berkuasa.
Jika anda tidak mempercayai sesiapa,
anda dengan rela menyerahkan kuasa anda kepada negara
kerana semuanya diragui.
Anda tentu fikir, selepas usaha Stalin memerangi kebenaran,
ini tentu mudah baginya, namun tugas penzalim tiada penghujungnya.
Pada tahun 1934, hakikatnya ialah
masih ada masalah dalam genggaman kuasa Stalin.
Semua musuh tidak dihapuskan.
Permulaan proses ini ialah perbicaraan di Moscow
apabila tokoh-tokoh utama Parti Komunis
dibicarakan secara umum atas tuduhan terlibat
dalam konspirasi anti-Soviet.
Namun, untuk mendorong rakyat saling berpaling tadah,
pengguguran ahli kerajaan hanyalah permulaannya.
Jika wira-wira Revolusi ini boleh menjadi pengkhianat,
siapa lagi yang boleh jadi pengkhianat?
Kesimpulannya jelas, sesiapa saja.
Mereka selalu kata,
"Ada komplot besar terhadap negara kita.
Tugas anda adalah untuk mencari pengkomplot itu."
Apa lagi yang rakyat boleh buat?
Jiran mula melaporkan jiran.
Ada kanak-kanak melaporkan ibu bapa mereka.
Lama-kelamaan, keadaan menjadi lebih melarat.
Kezaliman Besar.
Semasa Kezaliman Besar, lebih 750,000 orang terbunuh.
Bagi Stalin, ia sebahagian daripada rancangan besarnya.
Dia menulis memo.
Jika anda bunuh seratus orang dan lima orang ialah musuh rakyat,
itu nisbah yang baik.
Itulah model Stalin. Tak kisah jika anda bunuh ramai orang…
jangan bunuh terlalu sikit.
Bagi sesiapa yang terfikir untuk melawan
dan menafikan tuduhan terhadap rakyat yang lain,
ada jawapan yang mudah.
Benar? Parti memutuskan perkara yang benar.
Ada kebenaran yang lebih penting dalam pemerintahan diktator
iaitu kebenaran oleh sebab kuasa.
Dengan mentafsirkan semula kebenaran untuk berjuta rakyatnya,
Stalin mengekalkan kuasanya ke atas Kesatuan Soviet
selama 15 tahun lagi.
Anda fikir selepas itu, dia tentu diingati sebagai penjahat,
tetapi hakikatnya lebih rumit.
Ramai orang menghormati Stalin sebagai ketua yang hebat.
Namun bilangan nyawa yang tinggi mampu mengubah masyarakat Soviet
daripada pertanian kepada perindustrian.
Jika anda takrifkan kejayaan sebagai pencapaian matlamatnya,
dia sangat berjaya.
Kini, anda mengetahui rahsia pemerintahan Stalin yang epik.
Namun, kezaliman bukan sekadar mengawal minda.
Ia kuasa untuk membina semula masyarakat berdasarkan imej anda.
Belajarlah daripada lelaki ini, Muammar Gaddafi,
yang menggunakan visinya dan kekayaan minyak
untuk mengubah negara Libya menjadi tempat sucinya sendiri.
Semua rakyat saya sayang saya!
Apa benda buruk yang boleh berlaku?
Terjemahan sari kata oleh Liyana Osman